[**ZPO (Zgodovina plesa in odrskih umetnosti)**](https://www.google.com/search?q=u%C4%8Dni+na%C4%8Drt+za+zgodovino+plesa+in+odrskih&ie=utf-8&oe=utf-8)

1. **Splošna izhodišča.**

Predmet ZPO se izvaja tri leta, v vsakem letniku po eno šolsko uro in se konča z maturitetnim izpitom, z reševanjem izpitne pole (zunanji del izpita).

**2. Oblike in načini ocenjevanja.**

Dijak ali dijakinja pridobi najmanj eno ustno oceno na ocenjevalno obdobje. Spraševanje je napovedano in poteka kot sistem ponavljanja in utrjevanja učne snovi neposredno pred pisnim preizkusom znanja. Učenci so obveščeni o vsebinskih sklopih, iz katerih bodo izprašani. V vsakem ocenjevalnem obdobju pridobi dijak ali dijakinja tudi po eno pisno oceno. Ta zahteva celostni in problemski pristop, postopoma sledi ciljem iz predmetnega izpitnega kataloga za maturo, saj od preprostega razumevanja in naštevanja zajema tekočo učno snov in z esejskimi vprašanji nadgrajujeje snov ocenjevalnega obdobja.

**3. Načrt ocenjevanja znanja.**

Prvo ali drugo šolsko uro se določijo vsi datumi pisnega ocenjevanja znanja, ustno ocenjevanje je prav tako vnaprej napovedano in se začne po razporedu v prvem ocenjevalnem obdobju novembra in v drugem marca.

**4. Kriteriji in opisna merila za ocenjevanje.**

Pisni preverjanji znanja oz. testa sta točkovana. Kriterij za pozitivno oceno je 50% doseženih točk (opisovanje in razlaganje, dijak, dijakinja pokaže zelo malo teoretičnega znanja). Za dobro je najmanj 70% (primerjava, kandidat, kandidatka ima malo prvin razpravljanja, refleksije, primerjanja, utemeljevanja in vrednotenja), za prav dobro najmanj 80% (primerjava in sinteza s prvinami razpravljanja, primerjanja, utemeljevanja), za odlično pa najmanj 90% doseženih točk (sinteza in izvirna nadgradnja, ima dovolj prvin razpravljanja, primerjanja, utemeljevanja, vrednotenja, pokaže dijakinjino, dijakovo široko znanje). Dijakinje in dijaki ustno, s pomočjo dialoga, primerjajo, razvrščajo in vrednotijo, izražajo doživljanje in razumevanje učne snovi. Ocenjeje se celotni vtis, tudi jezikovna pravilnost. Pri tem so ostali aktivni poslušalci, ki spremljajo odgovore ter se na njih odzivajo. Za pozitivno oceno je dovolj opis in razlaga, za dobro kandidatka, kandidat zna primerjati več sodobnoplesnih ali odrskih fenomenov, za prav dobro kandidatka, kandidat razpravlja, primerja, utemeljuje in za odlično razpravlja, primerja, utemeljuje in vrednoti.

**5. Popravljanje ocen med poukom.**

Za pisna ocenjevanja se določita dva roka, redni rok in ponavljalni, ki sledi v drugem tednu po rednem datumu, tako da dijakinja, dijak lahko popravlja negativno oceno in tudi izboljšuje oceno. Če je obakrat neuspešen ali neuspešna je določen tretji rok pred zaključkom vsakega ocenjevalnega obdobja. Negativna ustna ocena se popravlja v roku štirinajstih dni, tako da se dijak, dijakinja sam prijavi k ponovnemu ustnemu ocenjevanju. Če tega ne stori, datum določi profesor, profesorica.

**6. Oblikovanje zaključne ocene.**

Na koncu šolskega leta morajo biti vse ocene, bodisi ustne bodisi pisne pozitivne.

**7. Izvedba popravnih, predmetnih, dopolnilnih, diferencialnih izpitov.**

Izpiti se opravljajo pisno in ustno. Predmetni izpit opravljajo dijaki, ki hitreje napredujejo, izboljšujejo končno oceno ali se želijo prepisati iz drugega izobraževalnega programa. Izpit se opravlja pisno in ustno. Dopolnilni izpit opravljajo dijaki, ki do zaključka pouka niso bili ocenjeni. (Bodisi pisno ali ustno). Popravni izpit opravljajo dijaki pri predmetu oz. programski enoti, kjer imajo ob koncu pouka zaključeno nezadostno oceno. Izpit se opravlja pisno in ustno. Popravni in predmetni izpiti obsegajo snov celega šolskega leta, dopolnilni pa le del neocenjene ali nepredelane snovi.